Informatīvais ziņojums 
[bookmark: _Hlk86226643]“Par Eiropas Savienības Atveseļošanas un noturības mehānisma plāna 4.komponentes “Veselība” 4.3.1.r. reformas “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana, kopējā valsts budžeta veselības aprūpes nozarē palielinājums” un 4.3.1.1.i. investīcijas “Atbalsts sekundārās ambulatorās veselības aprūpes kvalitātes un pieejamības novērtēšanai un uzlabošanai” finansējuma pārdali”

1. Ievads

1.1.  Informatīvais ziņojums “Par Eiropas Savienības Atveseļošanas un noturības mehānisma plāna 4.komponentes “Veselība” 4.3.1.r. reformas “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana, kopējā valsts budžeta veselības aprūpes nozarē palielinājums” un 4.3.1.1.i. investīcijas “Atbalsts sekundārās ambulatorās veselības aprūpes kvalitātes un pieejamības novērtēšanai un uzlabošanai” finansējuma pārdali” (turpmāk – informatīvais ziņojums) ir izstrādāts, lai informētu Ministru kabinetu (turpmāk – MK) par finansējuma pārdali Atveseļošanas un noturības mehānisma plāna (turpmāk – Atveseļošanas fonds) 4.komponentes “Veselība” ietvaros.
1.2.  4.3.1.r. reformas “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana, kopējā valsts budžeta veselības aprūpes nozarē palielinājums” (turpmāk – reforma) mērķis ir uzlabot un efektivizēt valsts apmaksāto veselības aprūpes pakalpojumu sniegšanu, nodrošinot pakalpojumu pieejamību, izveidojot sistēmisku izmaiņu mehānismu valsts apmaksātajiem pakalpojumiem.
1.3.  4.3.1.1.i. investīcijas “Atbalsts sekundārās ambulatorās veselības aprūpes kvalitātes un pieejamības novērtēšanai un uzlabošanai” (turpmāk – investīcija) mērķis ir vājo posmu identificēšana ambulatoro pakalpojumu pieejamības nodrošināšanā, veicot visaptverošu pētījumu.
1.4.  Reformas un investīcijas ieviešanai tiek īstenots Atveseļošanas fonda projekts Nr. 4.3.1.1.i.0/1/22/I/VM/001 “Veselības aprūpes pakalpojumu modeļu attīstības laboratorija” (turpmāk – projekts). Finansējuma saņēmējs un projekta īstenotājs ir Nacionālais veselības dienests, bet sadarbības partneris ir Veselības ministrija. Projekts tiek īstenots līdz 2026.gada 31.augustam. 
1.5. Reformas un investīcijas ieviešanas nosacījumi noteikti 2022.gada 16.augusta informatīvajā ziņojumā “Par Eiropas Savienības Atveseļošanas un noturības mehānisma plāna 4.komponentes “Veselība” 4.3. reformu un investīciju virziena “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana” 4.3.1.r. reformas “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana, kopējā valsts budžeta veselības aprūpes nozarē palielinājums” un 4.3.1.1.i. investīcijas “Atbalsts sekundārās ambulatorās veselības aprūpes kvalitātes un pieejamības novērtēšanai un uzlabošanai” īstenošanu”[footnoteRef:1] (turpmāk - 2022.gada ziņojums). [1:  “Par Eiropas Savienības Atveseļošanas un noturības mehānisma plāna 4.komponentes “Veselība” 4.3. reformu un investīciju virziena “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana” 4.3.1.r. reformas “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana, kopējā valsts budžeta veselības aprūpes nozarē palielinājums” un 4.3.1.1.i. investīcijas “Atbalsts sekundārās ambulatorās veselības aprūpes kvalitātes un pieejamības novērtēšanai un uzlabošanai” īstenošanu Pieejams: https://tapportals.mk.gov.lv/legal_acts/9f12cc18-aa99-421d-84a9-04f0dd760be3 ] 

1.6. Šī informatīvā ziņojuma mērķis ir pārdalīt investīcijas īstenošanā ietaupīto Atveseļošanas fonda finansējumu reformas īstenošanai.

2. Reformas un investīcijas īstenošana
2.1. Reformas ietvaros ir veikta veselības aprūpes pakalpojumu modeļu attīstības laboratorijas pilotprojektu atlase. Pieņemts lēmums par finansējuma piešķiršanu 18 pilotprojektiem, ar kuru īstenotājiem noslēgti līgumi par finansējuma piešķiršanu. Ir uzsākta pilotprojektu īstenošana.
2.2.  Investīcijas ietvaros ir pabeigts pētījums par sekundārās ambulatorās veselības aprūpes kvalitāti, piekļūstamību un pieejamību. Pētījumā pieejama detalizēta analīze par sekundārās ambulatorās veselības aprūpes kvalitāti, piekļūstamību un pieejamību, kā arī sniegti priekšlikumi sistēmiskiem uzlabojumiem. 
2.3. [bookmark: _Hlk198199565] Nacionālais veselības dienests ir informējis Veselības ministriju, ka, īstenojot projektu “Veselības aprūpes pakalpojumu modeļu attīstības laboratorija” ir radies finanšu pārpalikums investīcijas Atveseļošanas fonda finansējuma ietvaros (2022.gada ziņojuma 4.2. punkts) 547 198,30 euro apmērā, tai skaitā Atveseļošanas fonda finansējums 452 230,00 euro un nacionālais finansējums (valsts budžeta līdzfinansējums) 94 968,30 euro. Finansējuma pārpalikums ir radies Nacionālā veselības dienesta ekonomiskas rīcības rezultātā, organizējot atklātas iepirkumu procedūras, izstrādājot detalizētas tehniskās specifikācijas un nosakot prasības, kas ļauj izvēlēties saimnieciski izdevīgāko piedāvājumu (detalizētai informācijai skat. šī ziņojuma 1.tabulu). Investīcijas ietvaros noteiktie atskaites punkti un uzraudzības rādītājs tika sasniegti šādu iepirkumu līgumu ietvaros par kopējo summu 227 201,70 euro (Atveseļošanas fonda finansējums 187 770,00 euro un valsts budžeta līdzfinansējums 39 431,70 euro): Metodoloģijas izstrāde pētījumam par sekundārās ambulatorās veselības aprūpes kvalitātes un pieejamības novērtēšanu un uzlabošanu (Atveseļošanas fonda finansējums 38 885,00 euro un valsts budžeta līdzfinansējums 8 165,85 euro) un  Pētījuma par sekundārās ambulatorās veselības aprūpes kvalitāti un pieejamību izstrāde (Atveseļošanas fonda finansējums 148 885,00 euro un valsts budžeta līdzfinansējums 31 265,85 euro). Papildus investīcijas ietvaros tiks veikti izdevumi 12 00,00 euro apmērā  (Atveseļošanas fonda finansējums 10 000,00 euro un valsts budžeta līdzfinansējums 2 100,00 euro) fasilitatora pakalpojuma nodrošināšanai sekundārās ambulatorās veselības aprūpes pakalpojumu problēmu risinājumu identificēšanai ar dubultā dimanta metodi  
2.4. Sākotnējā investīcijas pētījuma izmaksu aprēķinā tika ņemti vērā iepriekš veiktie izvērtējumi, uz kuru pamata tika noteikta plānotā pētījuma budžeta summa. Organizējot iepirkumu un ievērojot ierobežoto laiku saistītā Atveseļošanas fonda rādītāja (piemēram, 153. atskaites punkta “Sekundārās ambulatorās aprūpes kvalitātes pieejamības un piekļūstamības pētījuma rezultātu integrēšana veselības politikas attīstībā”) sasniegšanai, bija nepieciešams pārskatīt pētījuma apjomu, samazinot tā tvērumu, vienlaikus neietekmējot attiecīgā rādītāja plānoto apjomu un kvalitāti. Pētījuma tvērumā samazinātā apjomā tika iekļauta informācija par sekundārās ambulatorās veselības aprūpes (turpmāk – SAVA) pakalpojumiem, ko nodrošina privātie pakalpojumu sniedzēji (ārstniecības iestādes, kuras nav līgumattiecībās ar Nacionālos veselības dienestu), kā arī izpēte par kaimiņvalstu un citu Eiropas valstu pieredzi SAVA pakalpojumu pieejamībā tika veikta šaurākā tvērumā nekā sākotnēji plānots, analizējot informāciju tiktāl, lai noteiktu pieejamības novērtēšanas kritērijus. Līdz ar to iepirkuma rezultātā tika saņemts finansiāli izdevīgāks cenu piedāvājums nekā sākotnēji tika plānots projekta ietvaros.
2.5. Savukārt, reformas ietvaros iepriekšminēto 18 pilotprojektu īstenošanai, nepieciešams novirzīt papildu finansējumu, lai nodrošinātu pilnvērtīgu reformas mērķa sasniegšanu.



3. Finansējums

3.1. Saskaņā ar 2022.gada ziņojuma 4.1. apakšpunktu reformas kopējais attiecināmais atbalsta finansējums ir 18 730 800,00 euro, tai skaitā Atveseļošanas fonda finansējums ir 15 480 000,00 euro un nacionālais finansējums (valsts budžeta līdzfinansējums) ne vairāk kā 3 250 800,00 euro.
3.2. [bookmark: _Hlk92272541] Saskaņā ar 2022.gada ziņojuma 4.2. apakšpunktu investīcijas kopējais attiecināmais atbalsta finansējums ir  786 500,00 euro, tai skaitā Atveseļošanas fonda finansējums ir  650 000,00 euro un nacionālais finansējums (valsts budžets līdzfinansējums) ne vairāk kā  136 500,00 euro.
3.3. [bookmark: _Hlk92272577]Saskaņā ar 2022.gada ziņojuma 4.4. apakšpunktu kopējais nacionālais valsts budžeta finansējums plānots pievienotā vērtības nodokļa (turpmāk – PVN) segšanai ne vairāk kā 3 387 300,00 euro apmērā (reformai ne vairāk kā 3 250 800,00 euro, investīcijai ne vairāk kā 136 500,00 euro), kas noteikts Ministru kabineta 2022.gada 16.augusta sēdes protokola Nr.40 29.§, ar ko pieņemts 2022.gada ziņojums, kur arī noteikts, ka precīzs PVN apmērs būs zināms projekta īstenošanas laikā, 2022.gada ziņojumā  norādīts iespējamais maksimālais apmērs.
3.4. Ņemot vērā pieejamo finansējumu, kā arī šī ziņojuma 2.punktā minēto un lai maksimāli efektīvi pārvaldītu finanšu līdzekļus un nodrošinātu pilnvērtīgu reformas īstenošanu, investīcijas daļā atlikušo Atveseļošanas fonda finansējumu 452 230,00 euro apmērā nepieciešams novirzīt reformas īstenošanai. Pamatojoties uz šī ziņojuma 3.6.apakšpunktā minēto,  papildus nacionālais finansējums reformas īstenošanai projekta ietvaros nav nepieciešams (ņemot vērā, ka projekta ietvaros valsts budžeta finansējums paredzēts tikai izmaksām PVN segšanai, kuras atbilstoši šī ziņojuma 3.6.punktā minētajam projekta ietvaros ir samazinājušās), līdz ar to kopējās projekta izmaksas tiek samazinātas par 94 968,30 euro. 
3.5. Ietaupīto finansējumu plānots izmantot reformas pilotprojektu pilotēšanas īstenošanai, novirzot to 18 apstiprinātajiem un uzsāktajiem pilotprojektiem. Reformas finansējumu nepieciešams palielināt, lai nodrošinātu pilotprojektu īstenošanu saskaņā ar noslēgtajiem līgumiem (280 230,00 euro), pilotprojektu uzraudzību (110 000,00 euro) un pilotprojektu sasniegto mērķu gala izvērtējumu (62 000,00 euro). No nepieciešamā pārdalāmā finansējuma 280 230 euro ir aprēķinātā summa, kas ir saskaņā ar noslēgtajiem līgumiem par pilotprojektu īstenošanu. Savukārt izdevumi, kas attiecas uz pilotprojektu uzraudzību un izvērtēšanu, šobrīd ir indikatīvi un balstīti uz sākotnējām aplēsēm, ņemot vērā plānoto darba apjomu. Pārvirzot ietaupīto finansējumu reformas īstenošanai, tiks nodrošināta Atveseļošanas fonda plāna 150.atskaites punkta (“Jaunu veselības aprūpes pakalpojumu sniegšanas modeļu integrēšana publiski finansētos veselības aprūpes pakalpojumos”) sasniegšana pilnā apjomā.
3.6. Lai nodrošinātu pieejamā finansējuma pilnvērtīgu izmantošanu, finansējuma saņemšanai tika virzīti 18 pilotprojekti, kas ir vairāk nekā Atveseļošanas un noturības mehānisma Darbības kārtības, par kuru vienojušās Eiropas Komisija un Latvija[footnoteRef:2] pielikumā noteiktie “Izmēģinātu, novērtētu un īstenošanai apstiprinātu jaunu veselības aprūpes pakalpojumu sniegšanas modeļu skaits – 10” pilotprojekti. Katrs pilotprojekts tiek īstenots kā atsevišķs pilotprojekts, kuros liela finansējuma daļa veido eksperta izmaksas, kurām netiek piemērots PVN. Plānojot reformas finansējumu un nosakot pilotējamo pilotprojektu maksimāli pieejamo summu (16,3 miljoni euro, iekļaujot PVN), tika pieņemts, ka reformas īstenošanai piemērojams 21% pievienotās vērtības nodoklis. Lai nodrošinātu labāko pilotprojektu izvirzīšanu finansējuma saņemšanai, tika pieņemts lēmums, rīkot atklātu atlasi, nodrošinot atklātu un caurspīdīgu pilotprojektu atlasi un konkurenci pilotprojektu iesniedzēju vidū. Atklātā atlasē  izvirzītie pilotprojekti un to īstenotāji ir ārstniecības iestādes un citi veselības aprūpes sistēmā darbojošies subjekti. Tā kā valstī esošais normatīvais regulējums nosaka, ka veselības aprūpes pakalpojumiem ir piemērojams zemāks PVN slieksnis (5% vai 12%), vairumam pilotprojektu un tajos īstenojamo aktivitāšu netiek piemērota maksimālā PVN likme, kā tas bija paredzēts finansējuma plānošanas brīdī. Šobrīd ir noslēgusies pilotprojektu atlase un apstiprinātajās pilotprojektu izmaksās lielāko izmaksu daļu veido atlīdzības izmaksas, līdz ar to PVN ir mazāks nekā 21% no kopējām pilotprojektu izmaksām, savukārt pilotprojektu līgumu kopējā summa (AF finansējums un PVN daļa) atbilst plānotajām kopējām pilotprojektu izmaksām. Līdz ar to kopējās pilotprojektu AF izmaksas pārsniedz reformas ietvaros pieejamo AF finansējumu un ņemot vērā, ka NVD īstenotā AF projekta ietvaros ir ietaupījums investīciju sadaļā, tad nepieciešams projekta ietvaros pārvirzīt investīcijas finansējumu reformas daļas finansēšanai, lai netiktu apdraudēta projekta kopējā īstenošana, kas ļaus pilotēt 18 pilotprojektus, no kuriem būtu iespējams vismaz 10 pilotprojektus integrēt publiski finansētos veselības aprūpes pakalpojumos. Papildu finansējuma piešķiršana reformas īstenošanai nodrošinās iespēju īstenot lielāku pilotprojektu apjomu, kā paredzēts Atveseļošanas fonda plānā, tādējādi paplašinot testēto un piedāvāto jauno veselības aprūpes pakalpojumu sniegšanas modeļu klāstu. Šādām izmaiņām nav ietekmes uz kopējo projekta AF budžetu, savukārt kopējās projekta izmaksas tiek samazinātas par valsts budžeta finansējumu 94 968,30 euro apmērā. [2:  Pieejams: https://www.esfondi.lv/normativie-akti-un-dokumenti/atveselosanas-fonds-main/af-plana-darbibas-kartiba-par-kuru-vienojas-eiropas-komisija-un-latvija ] 

3.7. Finansējuma pārdale ir tieši nepieciešama reformas mērķu sekmīgai īstenošanai, lai segtu noslēgto pilotprojektu līgumu izmaksas. Augstākminēto pilotprojektu īstenošana, testēšana un izvērtēšana ir būtiska, lai pilnībā nodrošinātu “Eiropas Padomes īstenošanas lēmumā par Latvijas Atveseļošanas un noturības plāna novērtējuma apstiprināšanu” noteikto pasākumu mērķu un mērķrādītāju sasniegšanu pilnā apjomā. 18 pilotprojektu īstenošanas rezultātā ir paredzēts identificēt vismaz 10 inovatīvus, efektīvus un ilgtspējīgus veselības aprūpes pakalpojumu sniegšanas modeļus, kurus iespējams integrēt un ieviest kā daļu no valsts apmaksāto veselības aprūpes pakalpojumu klāsta. Šādi rezultāti tieši atbilst Atveseļošanas fonda un Eiropas Padomes īstenošanas lēmumā noteiktajam par veselības aprūpes pakalpojumu kvalitātes, pieejamības un efektivitātes uzlabošanu. Lai nodrošinātu pilotprojektu īstenošanu reformas ietvaros, nepieciešams pārdalīt jau iezīmēto investīcijas Atveseļošanas fonda finansējumu no investīcijas uz reformas sadaļu. Šāda pārdale nepalielina projekta PVN daļu un neietekmē valsts budžeta izdevumu apmēru, jo finansējuma pārdale tiek veikta projekta ietvaros starp pozīcijām.
3.8. Šajā informatīvajā ziņojumā minētā līdzekļu pārdale no investīcijas uz reformas sadaļu neietekmēs pilotprojektos iesaistīto institūciju personālresursu atlīdzību. Izmaksu izmaiņas attiecināmas uz PVN piemērošanu konkrētām izdevumu pozīcijām, un tās nav saistītas ar darba samaksu vai ar atlīdzības izmaiņām iesaistītajām institūcijām. Līdz ar to netiek skarts arī Ministru kabineta noteiktais atlīdzības pieauguma tempa ierobežojums.
3.9. Ņemot vērā minēto, nepieciešams veikt finansējuma pārdali, nemainot kopējo 4.komponentes “Veselība” 4.3. reformu un investīciju virziena “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana” finansējumu atbilstoši 1.tabulā minētajam.
3.10. Reformas finansējuma nepalielināšana var būtiski ietekmēt reformas mērķu sasniegšanu un apdraudēt Atveseļošanas fonda plāna 150. mērķa rādītāja “Jaunu veselības aprūpes pakalpojumu sniegšanas modeļu integrēšana publiski finansētos veselības aprūpes pakalpojumos – 10 modeļi” sasniegšanu,  kā rezultātā varētu tikt ietekmēta atsevišķu pilotprojektu īstenošana no 2025. gada otrā pusgada. Turklāt, ja netiks sasniegts noteiktais Atveseļošanas fonda mērķa rādītājs, pastāv risks zaudēt daļu no Atveseļošanas fonda finansējuma. 



1.tabula 4.komponentes “Veselība” 4.3. reformu un investīciju virziena “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana”  finansējuma kopsavilkums
	[bookmark: _Hlk191971664]Izdevumu sadalījums
	Noslēgtajā līgumā plānotie izdevumi (EUR)
	Apgūtais finansējums līdz 31.12.2024. (EUR)
	Plānots apgūt no 01.01.2025.-31.08.2026. (EUR)
	Plānotais atlikums
uz 31.08.2026. (EUR)
	Precizētais finansējums
EUR) 

	1.Investīcija 
	786 500.00
	227 201.70
	12 100.00
	547 198.30
	239 301.70

	t.sk. AF finansējums
	650 000.00
	187 770.00
	10 000.00
	452 230.00
	197 770.00

	t.sk. VB finansējums
	136 500.00
	39 431.70
	2 100.00
	94 968.30
	41 531.70

	1.1.Metodoloģijas izstrāde pētījumam par sekundārās ambulatorās veselības aprūpes kvalitātes un pieejamības novērtēšanai un uzlabošanai
	117 975.00
	47 050.85
	-
	70 924.15
	47 050.85

	1.1.1. t.sk. AF finansējums
	97 500.00
	38 885.00
	-
	58 615.00
	38 885.00

	1.1.2. t.sk. VB finansējums (PVN)
	20 475.00
	8 165.85
	-
	12 309.15
	8 165.85

	1.2.Pētījuma par sekundārās ambulatorās veselības aprūpes kvalitāti un pieejamību izstrāde
	668 525.00
	180 150.85
	12 100.00
	476 274.15
	192 250.85

	1.2.1.t.sk. AF finansējums
	552 500.00
	148 885.00
	10 000.00
	393 615.00
	158 885.00

	1.2.2. t.sk. VB finansējums (PVN)
	116 025.00
	31 265.85
	2 100.00
	82 659.15
	33 365.85

	2.Reforma (t.sk. VB un AF finansējums)
	18 610 071.69
	3 309 875.21
	15 752 426,48
	00.00
	 19 062 300,70

	t.sk.  AF finansējums
	15 480 000.00
	3 234 768.07
	12 697 461.93
	00.00
	15 932 230.00

	t.sk. VB finansējums
	3 130 071.69
	75 107.14
	3 054 964,55
	00.00
	 3 130 071,69

	KOPĀ (t.sk. VB un AF finansējums)
	19 396 571.69
	3 537 076.91
	15 764 526,48
	547 198.30
	 19 301 602,40


*AF – Atveseļošanas fonda, VB – valsts budžeta


4. Turpmākā rīcība

4.1.  Pieņemt zināšanai iesniegto informatīvo ziņojumu.
4.2. [bookmark: _Hlk181186459] Veselības ministrijas Atveseļošanas fonda  4.3.1.r. reformas "Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana, kopējā valsts budžeta veselības aprūpes nozarē palielinājums" īstenošanai novirzīt 4.3.1.1.i. investīcijas "Atbalsts sekundārās ambulatorās veselības aprūpes kvalitātes un pieejamības novērtēšanai un uzlabošanai" ietvaros ietaupīto Atveseļošanas fonda finansējumu 452 230,00 euro apmērā, nemainot “Par Eiropas Savienības Atveseļošanas un noturības mehānisma plāna 4.komponentes “Veselība” reformu un investīciju īstenošanai piešķirto Atveseļošanas fonda finansējumu.
4.3. Veselības ministrijai sadarbībā ar Nacionālo veselības dienestu nodrošināt grozījumu veikšanu Atveseļošanas fonda projektā Nr.4.3.1.1.i.0/1/22/I/VM/001 “Veselības aprūpes pakalpojumu modeļu attīstības laboratorija” samazinot projekta finansējumu investīcijas daļā un palielinot finansējumu reformas daļā atbilstoši šī informatīvā ziņojumā 3.4.apakšpunktā noteiktajam.



Veselības ministrs 							H.Abu Meri

